Alþjóðaheilbrigðisstofnun birti nýlega niðurstöður rannsóknar sem unnin var úr gögnum um 1,6 milljón barna víða um heim . Niðurstaðan er skýr : Mikill meirihluti barna á aldrinum 11 - 17 ára hreyfir sig ekki nóg og stefnir þannig heilsu sinni hættu . Mælt er með klukkustundar hreyfingu daglega fyrir börn á þessum aldri en samkvæmt rannsókninni ná 85% stúlkna og 78% drengja ekki því markmiði . Dagleg hreyfing er sérstaklega mikilvæg á mótunarárum , fyrir utan líkamlegan styrk og þol þá hefur hreyfing jákvæð áhrif á þroska barna , félagsfærni og þeim líður hreinlega betur andlega . Það vita krakkarnir í Skarðshlíðarskóla sem hlaupa eina mílu á hverjum einasta skóladegi og hafa gert í heilt ár . „ Við ákváðum að taka upp míluna sem er að skoskri fyrirmynd sem heitir Daily mile . Krakkarnir fara út að ganga , hlaupa eða skokka á hverjum degi , eina mílu sem er 1,6 kílómetri , “ segir Ingibjörg Magnúsdóttir , skólastjóri Skarðshlíðarskóla . Ingibjörg Magnúsdóttir er skólastjóri Skarðshlíðarskóla í Hafnarfirði , sem fór í nýtt húsnæði fyrir rúmu ári síðan . Skólinn opnaði í nýju húsnæði í Hafnarfirði fyrir rúmu ári og síðan þá hefur verið hlaupið . Fjórum sinnum í viku fara nemendur með umsjónarkennara míluna en einu sinni í viku fer allur skólinn saman . Gerð var ánægjukönnun síðasta vor og hún kom aldeilis vel út . „ Við teljum að þetta skili miklum árangri , krakkarnir koma ferskir og hressir tilbaka . Kennararnir eru duglegir að fara míluna áður en nemendurnir fara í próf og þá eru allir mjög hressir þegar þeir setjast niður . Krakkarnir fá tækifæri til að eyða auka orku og það er gott fyrir alla að fá auka hreyfingu , sem veitir ekki af í dag að allir fái aukahreyfingu , “ segir Ingibjörg . Krakkarnir í Skarðshlíðarskóla voru eldhressir þegar fréttamaður spjallaði við þá að loknu hlaupi dagsins „ Þetta er dásamlegt , “ segir Guðrún Elva Sverrisdóttir , kennari sem var að klára míluna í snjókomu og hálku en kennararnir hlaupa að sjálfsögðu með . „ Það er æðislegt að fara út og hreyfa sig , fá smá loft í lungun . “ Guðrún Elva segist sjá mikinn mun á börnunum . „ Og ég sé að hreyfifærnin hefur batnað hjá mörgum . Sumir gátu varla gengið fyrst en eru nú farnir að hlaupa . “ Við ræddum líka við nokkra krakka sem sögðu míluna vera skemmtilega , þau verði aldrei þreytt á því . Nema stundum kannski , en þau fari samt. „ Það er gott að hreyfa sig , maður hleypur hraðar og það er bara hollt fyrir mann , “ segja þessir hressu krakkar í viðtalinu sem má sjá hér að ofan . Krakkarnir hlaupa ákveðna leið að steini nokkrum sem er 800 metra löng , og svo tilbaka . Samtals 1,6 kílómetri eða ein míla Eftir að starfsfólki Borgarholtsskóla gafst kostur á að læra innhverfa íhugun og stunda hana markvisst hefur kostnaður vegna langtímaveikinda lækkað um tugi milljóna . Hugleiðsla og slökun eru nú orðin hluti af menningu skólans .